stanford-oval/wikipedia huggingface dataset:
Murli Manohar Joshi

| Murli Manohar Joshi |
| --- | --- |

Intian opetusministeri
 1998 – 22. toukokuuta 2004  
Edeltäjä:  S. R. Bommai
Seuraaja:  Arjun Singh
Intian tiede- ja teknologiaministeri
 1998 – 22. toukokuuta 2004  
Edeltäjä:  P. V. Narasimha Rao
Seuraaja:  Kapil Sibal
Intian sisäministeri
 16. toukokuuta 1996 – 1. kesäkuuta 1996  
Edeltäjä:  Shankarrao Chavan
Seuraaja:  H. D. Deve Gowda
Henkilötiedot
Syntynyt: 5. tammikuuta 1934 (ikä 90) Delhi, Brittiläinen Intia
Tiedot
Puolue:  Intian kansanpuolue
Koulutus:  fysiikka
Tutkinnot:  Allahabadin yliopisto
Kunnianosoitukset:  Padma Vibhushan (2017)
 Nimikirjoitus
Murli Manohar Joshi (hindiksi मुरली मनोहर जोशी, Murlī Manohar Jośī; s. 5. tammikuuta 1934) on intialainen poliitikko, joka on toiminut maansa opetus- ja tiedeministerinä vuosina 1998–2004. Hän oli hetken myös Vajpayeen 13-päiväisen hallituksen sisäministeri vuonna 1996. Intian kansanpuolueen puheenjohtajana hän toimi vuosina 1991–1993. Koulutukseltaan hän on fysiikan maisteri ja spektroskopian tohtori Allahabadin yliopistosta, jossa hän työskenteli professorina. Hän opetti Allahabadin yliopistossa yli 30 vuotta, kunnes siirtyi eläkkeelle vuonna 1994.
Joshi liittyi hindunationalistiseen Rashtriya Swayamsevak Sangh -vapaaehtoisjärjestöön kymmenenvuotiaana vuonna 1944. Neljä vuotta myöhemmin hänet pidätettiin, kun hän vastusti järjestön hetkellistä kieltoa. Opetusministerinä hän pyrki hindulaistamaan Intian opetusjärjestelmää, missä hän käytti avukseen nationalistisen koulutusaktivisti Dinanath Batran ideoita. Hän myös väitti astrologi B. V. Ramanin antaneen astrologialle vakaan aseman tieteiden joukossa. Vuonna 2001 Joshi teki aloitteen, että julkisten yliopistojen pitäisi tarjota astrologista koulutusta.
Joshille myönnettiin Intian toiseksi korkein siviilipalkinto Padma Vibhushan vuonna 2017.
Aiheesta muualla

Kuvia tai muita tiedostoja aiheesta Murli Manohar Joshi Wikimedia Commonsissa
Murli Manohar Joshin arkistoitu profiili Lok Sabhan nettisivuilta
Divertikuloosi

Divertikuloosi
Divertikuloosi on suolen umpipussitauti. Umpipussit eli divertikkelit syntyvät paksusuolen heikentyneiden kohtien pullistuessa paineen vaikutuksesta. Jos ne tulehtuvat, sitä kutsutaan divertikuliitiksi.
Monet uskovat teoriaan, jonka mukaan runsaskuituinen ravinto ja tiheä ulostaminen pienentäisivät riskiä sairastua divertikuloosiin. Vuonna 2011 julkaistussa yhdysvaltalaistutkimuksessa havaittiin kuitenkin, että
runsaasti kuitua nauttivat ja usein ulostavat sairastuivat päin vastoin muita useammin divertikuloosiin. Tutkimuksessa havaittiin myös, että liikuntaa harrastavien tai rasvaista taikka punaista lihaa välttävien joukossa esiintyi sairautta yhtä usein kuin muillakin. Otoksena oli yli 2000 henkeä.
Mikael Efesoslainen

Mikael Efesoslainen (kreik. Μιχαήλ Εφέσιος, Mikhaēl Efesios; n. 1050–1129) oli bysanttilainen filosofi. Hänen elämästään ei tiedetä juuri mitään sen ohella, että hän oli merkittävimpiä bysanttilaisia Aristoteles-kommentaattoreita.
Mikael kirjoitti Anna Komnenan toimeksiannosta kommentaareja useisiin Aristoteleen teoksiin, mukaan lukien Metafysiikka, Nikomakhoksen etiikka, Sofistiset kumoamiset, Eläinten syntymisestä, Pieniä tutkielmia, Eläinten osista, Eläinten liikkeestä ja Eläinten kehittymisestä. Aristoteles-tulkinnoissaan hän seurasi antiikin aikaisia kommentaareja, mutta teki myös omia huomioita. Mikaelin kommentaareista vain osa on säilynyt, ja osa laitettiin aiemmin virheellisesti Aleksanteri Afrodisiaslaisen ja Johannes Filoponoksen nimiin. Osia teoksista käännettiin latinaksi ja sitä kautta ne vaikuttivat 1200-luvulla myös läntiseen skolastiikkaan.
Kirjallisuutta > Teosten laitokset

Hayduck, M. (toim.): Michaelis Ephesii in librum quantum Ethicorum Nicomacheorum commentarium.  (Commentaria in Aristotelem Graeca 22.3)  Berlin:  Reimer, 1901.
Hayduck, M. (toim.): Ioannis Philoponi (Michaelis Ephesii) in libros De generatione animalium commentaria.  (Commentaria in Aristotelem Graeca 14.3)  Berlin:  Reimer, 1903.
Hayduck, M. (toim.): Michaelis Ephesii in libros De partibus animalium, De animalium motione, De animalium incessu commentaria.  (Commentaria in Aristotelem Graeca 22.2)  Berlin:  Reimer, 1904.
Heylbut, G. (toim.): Eustratii et Michaelis et Anonyma in Ethica Nicomachea commentaria.  (Commentaria in Aristotelem Graeca 20)  Reimer:  Berlin, 1892.
Wendland, P. (toim.): Michaelis Ephesii in Parva naturalia commentaria.  (Commentaria in Aristotelem Graeca 22.1)  Berlin:  Reimer, 1903.
Kirjallisuutta > Muuta kirjallisuutta

García-Huidobro, J.: Michael of Ephesus and the Byzantine Reception of the Aristotelian Doctrine of Natural Justice. Archiv für Geschichte der Philosophie, 2012, 94. vsk, s. 274–295.
Preus, A.: Aristotle and Michael of Ephesus on the Movement and Progression of Animals.  Hildesheim & New York:  Olms, 1981.
Divergenttinen evoluutio

Osa
biologian
artikkelisarjaa
Keskeisiä aiheita
Yhteinen polveutuminen
Evoluution todisteet
Prosessit ja lopputulokset
Populaatiogenetiikka · Geneettinen variaatio · Mutaatio · Luonnonvalinta · Adaptaatio · Geneettinen ajautuminen · Geenivirta · Lajiutuminen · Sopeutumislevittäytyminen · Yhteistyö · Koevoluutio · Divergenssi · Konvergenssi · Paralleelinen evoluutio · Sukupuutto
Luonnonhistoria
Elämän alkuperä · Elämän historia · Evoluution aikajana · Ihmisen evoluutio · Evoluutiopuu · Biodiversiteetti · Eliömaantiede · Taksonomia · Kladistiikka · Välimuotofossiili · Joukkosukupuutto
Evoluutioteorian historia
Yleiskatsaus · Darwin · 
Lajien synty · Moderni synteesi
Tutkimushaarat ja sovellukset
Ekologinen genetiikka · Evoluutiolaskenta · Evoluutiopsykologia · Fylogenetiikka · Jalostus · Systematiikka
Yhteiskunnalliset vaikutukset
Yhteiskunnalliset vaikutukset
Vastustus
n · k ·
Divergenttinen evoluutio tarkoittaa evoluutioprosessia, jossa populaation jakautuessa isolaation eristämiksi osapopulaatioiksi voivat osapopulaatiot kehittyä geneettisesti erilaisiksi. Tämä voi johtaa vähitellen uuden lajin syntyyn.
Esimerkiksi virtahevot ovat valaiden lähin nykyisin elävä sukulainen. Molemmat lajit ovat muodostuneet yhteisestä maalla ketterästi liikkuvasta esimuodosta. 55 miljoonaa vuotta kestäneen evoluution aikana lajien ulkomuoto on kuitenkin muuttunut hyvin erilaiseksi divergentin evoluution takia.
Miriam Margolyes

| Miriam Margolyes |
| --- | --- |
 Margolyes, 2013
Henkilötiedot
Syntynyt: 18. toukokuuta 1941 (ikä 83)  Oxford, Englanti
Näyttelijä
Aktiivisena:  1961 –
Merkittävät roolit:  Mrs. Mingott   (Viattomuuden aika) Pomona Verso  (Harry Potter ja salaisuuksien kammio)  Hoitaja   (William Shakespearen Romeo + Julia) Prudence-täti (Neiti Fisherin etsivätoimisto)
Palkinnot
 BAFTA (1994) 
Aiheesta muualla
www.miriammargolyes.com
IMDb 
Elonet
Miriam Margolyes, OBE (s. 18. toukokuuta 1941 Oxford, Englanti), on englantilainen näyttelijä, joka tunnetaan erityisesti monista sivurooleistaan menestyneissä elokuvissa. Hän voitti vuonna 1994 myös parhaan naissivuosan esittäjän BAFTA-palkinnon Mrs. Mingottin roolistaan elokuvassa Viattomuuden aika. Margolyes on myös esittänyt sivurooleja monissa televisiosarjoissa, kuten Blackadderissa, sekä lainannut ääntään piirroselokuviin.
Hän näytteli myös Harry Potter -elokuvissa yrttitiedonopettajaa Pomona Versoa. Hän ei erityisemmin pitänyt näistä elokuvista ja sanoo, ettei ole lukenut kirjoja, mutta elokuvat tekivät hänestä kuuluisan aivan uusien ihmisten silmissä.
Australialaisessa menestyssarjassa Neiti Fisherin etsivätoimisto Margolyes näytteli päähahmo Neiti Fisherin tätiä Prudenceä.
Aiheesta muualla

Voice Chasers (Arkistoitu – Internet Archive)
Mikk Pahapill

| Mitalit | Mitalit | Mitalit |  |
| --- | --- | --- | --- |
|  Mikk Pahapill Torinossa 2009 |  Mikk Pahapill Torinossa 2009 |  Mikk Pahapill Torinossa 2009 |  |
Maa:   Viro
Miesten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Torino 2009 | seitsenottelu |  |
Mikk Pahapill (s. 18. heinäkuuta 1983 Kuressaari) on virolainen moniottelija. Hänen ennätyksensä kymmenottelussa on 8298 pistettä, jonka hän saavutti sijoittuessaan neljänneksi Barcelonan EM-kilpailuissa 2010. Pahapilliä valmentaa entinen seitsenottelija sekä vuoden 1997 MM-pronssimitalisti Remigija Nazarovienė.
Pahapillin suurin saavutus arvokisoissa on seitsenottelun sisäratojen EM-kulta Torinosta 2009. Hän otteli mestaruussarjassa ennätyspisteensä 6362. Vuonna 2002 Pahapill oli 19-vuotiaiden MM-kilpailuissa yhdeksäs. Helsingin MM-kilpailuissa 2005 hän oli kahdestoista, Pekingin olympialaisissa 2008 yhdestoista, Pariisin sisäratojen EM-kilpailuissa 2011 kolmastoista ja Daegun MM-kilpailuissa 2011 yhdeksäs.
Pahapill on 196 senttimetriä pitkä ja painaa 93 kilogrammaa.
Molinicos

| Molinicos |
| --- | --- |
 vaakuna
 Molinicos
 Koordinaatit: 38°27′56″N, 02°14′23″W 
Valtio:   Espanja
Itsehallintoalue:  Kastilia-La Mancha
Maakunta:  Albacete
Comarca:  Sierra de Alcaraz
Hallinto:  
 – Kunnanjohtaja:  María Dolores Serrano Gutiérrez (PSOE)
Pinta-ala:  
 – Kokonaispinta-ala:  144 km²
Korkeus:  850 m
Väkiluku (2015):  917
Aikavyöhyke:  UTC+1
 – Kesäaika:  UTC+2
Postinumero:  02440 - 02449
 
 www.molinicos.es 
Infobox OKVirheellinen NIMI-arvo: 
Molinicos on kunta kaakkoisessa Espanjassa Albaceten maakunnassa Kastilia-La Manchan itsehallintoalueella. Molinicosin väkiluku on noin 900 (2015).
Kuvagalleria

Plaza Mayor
Akvedukti keskiajalta.
Castillo de Las Huertas
Casa de la Cultura de Molinicos
Iglesia de San José de Molinicos
Aiheesta muualla

Wikimedia Commonsissa on kuvia tai muita tiedostoja aiheesta .
Ayuntamiento de Molinicos
Google Local
Albaceten kunnat
Abengibre
Alatoz
Albacete
Albatana
Alborea
Alcadozo
Alcalá del Júcar
Alcaraz
Almansa
Alpera
Ayna
Balazote
Balsa de Ves
Barrax
Bienservida
Bogarra
Bonete
Carcelén
Casas de Juan Núñez
Casas de Lázaro
Casas de Ves
Casas-Ibáñez
Caudete
Cenizate
Chinchilla de Monte-Aragón
Corral-Rubio
Cotillas
El Ballestero
El Bonillo
Elche de la Sierra
Férez
Fuensanta
Fuente-Álamo
Fuentealbilla
Golosalvo
Hellín
Higueruela
Hoya-Gonzalo
Jorquera
La Gineta
La Herrera
La Recueja
La Roda
Letur
Lezuza
Liétor
Madrigueras
Mahora
Masegoso
Minaya
Molinicos
Montalvos
Montealegre del Castillo
Motilleja
Munera
Navas de Jorquera
Nerpio
Ontur
Ossa de Montiel
Paterna del Madera
Peñas de San Pedro
Peñascosa
Pétrola
Povedilla
Pozo Cañada
Pozo-Lorente
Pozohondo
Pozuelo
Riópar
Robledo
Salobre
San Pedro
Socovos
Tarazona de la Mancha
Tobarra
Valdeganga
Vianos
Villa de Ves
Villalgordo del Júcar
Villamalea
Villapalacios
Villarrobledo
Villatoya
Villavaliente
Villaverde de Guadalimar
Viveros
Yeste
Dieter Scholz

Dieter Scholz (s. 2. kesäkuuta 1938 Berliini) on saksalainen, Zimbabwessa toimiva roomalaiskatolinen piispa. Hän liittyi jesuiittoihin 15. huhtikuuta 1958 ja sai pappisvihkimyksensä 13. heinäkuuta 1969. Hänet nimitettiin Chinhoyin hiippakunnan johtoon Zimbabween 6. huhtikuuta 2006, ja piispaksi vihkiminen seurasi 2. syyskuuta. Pääkonsekraattorina toimi Robert Christopher Ndlovu, jota avustivat Edward Joseph Adams ja Pius Alick Mvundla Ncube.
Dartmouth

Dartmouth tarkoittaa muun muassa seuraavia:
Paikkakuntia

Dartmouth, Devon, Englanti
Dartmouth, Victoria, Australia
Dartmouth, Nova Scotia, Kanada
Dartmouth, Massachusetts, Yhdysvallat
Sota-aluksia

HMS Dartmouth (1655), 22-tykkinen alus
HMS Dartmouth (1672), 4-tykkinen polttolaiva
HMS Dartmouth (1693), 48-tykkinen neljännen luokan alus
HMS Dartmouth (1698), 42-tykkinen neljännen luokan alus
HMS Dartmouth (1813), 36-tykkinen viidennen luokan alus
HMS Dartmouth (1911), Town-luokan kevyt risteilijä
Oppilaitoksia

Dartmouth College, yksityinen yliopisto Yhdysvalloissa
HMS Dartmouth Britannian laivastoakatemia (engl. Britannia Royal Naval College)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dartmouth”, voi hakea sivunnimihaulla, laajalla sivunnimihaulla tai tekstihaulla.
Montee Ball

| Montee Ball |
| --- | --- |

Henkilötiedot
Syntynyt: 5. joulukuuta 1990 McPherson, Kansas
Kansalaisuus:   Yhdysvallat
Amerikkalaisen jalkapallon pelaaja
Pituus:  178 cm
Paino:  98 kg
Pelipaikka:  keskushyökkääjä
Seura
Pelinumero:  28
Seura:  Denver Broncos
Sarja:  NFL
Pelaajaura
NFL-varaus:  58. varaus, 2013 Denver Broncos
Pääsarjaura:  2013–2014
Montee Ball, Jr. (s. 5. joulukuuta 1990 McPherson, Kansas) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelasi Denver Broncosin joukkueessa vuosina 2013–2014.
Ura

Viimeisellä yliopistokaudellaan Ball oli yksi vuoden 2013 NFL:n varaustilaisuuden ykkösnimistä, ja häntä pidettiin tilaisuuden toiseksi keskushyökkääjänä. Halutessaan Ball olisi voinut osallistua varaustilaisuuteen vuotta aiemmin, mutta päätti jatkaa vielä neljännen vuoden Wisconsinissa.
Ball joutui elokuussa 2012 viiden tuntemattoman miehen hyökkäyksen kohteeksi kadulla, lähellä Wisconsinin yliopiston kampusta. Ball loukkaantui tilanteessa lievästi.
Dartmouth College

| Dartmouth College |
| --- | --- |
  

Motto:  Vox clamantis in deserto (The voice of one crying in the wilderness)
Perustettu:  1769
Tyyppi:  Yksityinen
Säätiön varat:  3,1 miljardia dollaria
Rehtori:  Philip J. Hanlon
Henkilökunta:  940
Opiskelijoita:  4 078
Jatko-opiskelijoita:  1 666
Sijainti:  Hanover, New Hampshire  Yhdysvallat
Kampus:  Maaseutu, 269 eekkeriä
Maskotti:  Ei virallista maskottia, epävirallisia Dartmoose, Keggy the Keg ja Indian
Yhteistyö:  Ivy League
Sivusto:  www.dartmouth.edu
Dartmouth College on yksityinen yliopisto Hanoverissa New Hampshiressa Yhdysvalloissa. Yliopisto kuuluu eliittiyliopistojen ryhmään Ivy Leagueen. Yliopiston perusti Eleazar Wheelock vuonna 1767, ja siten se on yksi niistä yhdeksästä yliopistosta, jotka on perustettu Yhdysvalloissa ennen vallankumousta.
Dartmouth on Yhdysvaltojen yhdeksänneksi vanhin yliopisto. Siellä voi opiskella muun muassa lääketiedettä, tekniikkaa ja taloustieteitä. Dartmouthin yliopistoa sanotaankin yleisyliopistoksi. Silti se on Ivy Leaguen yliopistoista opiskelijamäärältään pienin.
Yliopiston lempinimi on Big Green, Iso vihreä. Yliopiston sisäänpääsyprosentti vuonna 2006 oli 15,4 %. Hakijoita oli vuonna 2006 noin 13 933, joista hieman yli tuhat sai opiskelupaikan. Sisäänpäässeistä noin 93 % edusti lukionsa parhaimmistoa. Vuonna 2007 yliopisto valittiin Yhdysvaltojen yhdeksänneksi parhaaksi yliopistoksi.
Yliopistosta on valmistunut muun muassa Nelson Rockefeller, Barry Sharpless ja Sarah Wayne Callies.
Yliopiston rehtorit

Eleazar Wheelock 1769–1779
John Wheelock 1779–1815
Francis Brown 1815–1820
Daniel Dana 1820–1821
Bennet Tyler 1822–1828
Nathan Lord 1828–1863
Asa Dodge Smith 1863–1877
Samuel Colcord Bartlett 1877–1892
William Jewett Tucker 1893–1909
Ernest Fox Nichols 1909–1916
Ernest Martin Hopkins 1916–1945
John Sloan Dickey 1945–1970
John George Kemeny 1970–1981
David T. McLaughlin 1981–1987
James O. Freedman 1987–1998
James Wright 1998–1.7.2009
Jim Yong Kim 1.7.2009–2012
Philip J. Hanlon 10.6.2013–
Aiheesta muualla

Kuvia tai muita tiedostoja aiheesta Dartmouth college Wikimedia Commonsissa
Yliopiston viralliset kotisivut englanniksi
Mikko Taipale (suomentaja)

Armas Kunto Mikko Taipale (20. syyskuuta 1899 Helsinki – 30. tammikuuta 1987) oli suomalainen kirjallisuuden suomentaja.
Taipale kävi keskikoulun ja toimi kirjanpitäjänä Kymi yhtiössä, konttorin osastonhoitajana Rosenlew yhtiössä ja vahtimestarina Turun ylioppilastalossa.
Taipaleen vanhemmat olivat kirjaltaja ja kustantaja Viktor Taipale ja Hulda Kristina (o.s. Ljungström). Puoliso oli Aira Siviä (o.s. Suovanen) vuodesta 1947.
Taipale käänsi pääosin englanninkielistä ja ruotsinkielistä kirjallisuutta.
Taipale tuomittiin vuonna 1964 Helsingin hovioikeudessa 11 kuukauden vankeuteen petoksesta, sillä hän oli huijannut neljältä eri henkilöltä yhteensä 140 markkaa teeskennellen olevansa rahapulassa. Hänet oli aiemmin samana vuonna tuomittu Helsingin ja Turun raastuvanoikeuksissa yhteensä 13 kuukauden vankeuteen kahden kirjoituskoneen ja yhden transistoriradion kavaltamisesta sekä 2 kuukauden vankeuteen hotellipetoksesta.
Teoksia

Nimellä A. K. M. Taipale:
Nykyajan amerikkalaisia kirjailijoita : Carl Sandburg, Theodore Dreiser, Sinclair Lewis, Sherwood Anderson, Eugene O'Neill, T. S. Eliot. Otava 1944
Nimellä Mikko Taipale:
Upton Sinclair : piirteitä hänen elämästään ja teoksistaan. Tekijä, Turku 1950
Suomennoksia

Nimellä Mikko Taipale:
Vilhelm Moberg : Mies ja hänen naisensa : romaani. Aura, Turku 1944 (alkuteos Mans kvinna)
Gunnar Ollén : Kaj Munk : elämä ja teokset ; ruotsinkielestä suomentanut Mikko Taipale ; runot suomentanut Helena Murros. Aura, Turku 1945
Michael Tejn : Unelma ja todellisuus : romaani. Aura, Turku 1946 (alkuteos Drømmen og Virkeligheden)
John Hersey : Sotasankari. Karisto 1951, 2. painos 1987 (alkuteos The war lover)
Upton Sinclair : Öljyä! : romaani. Suomentaja, Lahti 1951
Nimellä A. K. M. Taipale:
Henry Miller : Hymy tikkaiden juurella ; suom. ja esipuheen kirj. A. K. M. Taipale. Karisto 1960, 2. painos 2000 (alkuteos The Smile at the Foot of the Ladder)
Chatti

Chatti
Chatti /tʃætːi/ (engl. chat /tʃæt/) eli verkkojuttelu tai päätekeskustelu on yleiskäsite sellaisille internetin palveluille, joiden avulla voi keskustella ihmisten kanssa reaaliaikaisesti. Alkujaan chat on täitä tarkoittava slangisana ja verbinä tarkoittaa jutustelua täiden poimimisen lomassa. Sanaa käytettiin näin esimerkiksi ensimmäisen maailmansodan juoksuhautaoloissa.
Keskustelua voidaan käydä joko verkkosivulla, pikaviestintäohjelman tai IRCin (engl. Internet Relay Chat) kautta.
Ensimmäinen chatti oli nimeltään ”PLANET”, joka perustettiin Internetin edeltäjään ARPANETiin vuonna 1973. Kaikkien aikojen käytetyimmänkenen mukaan? chat-protokollan, IRCin, kehitti vuonna 1988 suomalainen Jarkko Oikarinen. Näitä aiemmin keskusteluja oli voinut käydä Unixin talk-komennolla, jolla saattoi olla kuitenkin yhteydessä vain yhteen henkilöön kerrallaan. Nykyään chatteja on myös muissa viestintävälineissä, kuten televisiossa. Ennen internet-yhteyksien yleistymistä tietokoneharrastajat juttelivat usein keskenään purkeissa. Suomessa tunnetuimpia purkkien juttelupaikkoja olivat MBnetin ja Metropolis BBS:n chatit.
Rakenne

Chatit ovat anonyymejä keskustelupaikkoja, joissa keskustelija voi luoda itselleen virtuaalisen hahmon. Se voi olla täysin kuvitteellinen tai pohjautua enemmän tai vähemmän todellisuuteen. Keskustelijoiden ip-osoitteita ei ole näkyvillä chatissa. Chatit toimivat yleensä yhdellä palvelinkoneella toisin kuin IRC. Tästä on seurauksena se, että kun ircissä samassa käyttäjäavaruudessa voi olla jopa satojatuhansia käyttäjiä, niin chatissa käyttäjiä on paljon vähemmän, tyypillisesti muutamia kymmeniä. Näin chat ei ole viestintäympäristönä ircin tapaan avoin, vaan paljon rajoitetumpi, kun käyttäjä yleensä voi olla vain yhdessä chatissa kerrallaan. Chattien yhteydessä on tavallisesti käyttäjätietoja sisältävä galleria, joka on chattikohtainen. Ircin käyttäjille on kaikkia suomalaisia palveleva Irc-galleria, joskin sen käyttäjistä vain pieni osa on varsinaisia irkkaajia.
Internet-radioilla voi olla chat, jonka avulla kuuntelijat voivat osallistua radio-ohjelman sisältöön ja etenemiseen. Kauppaliikkeillä voi olla myös omia chattejä. Ne eivät ole kuitenkaan saavuttaneet yleisön suurta suosiota.
Useimmat chatit jakautuvat ”huoneisiin” tai ”luokkiin”, jolloin kukin voi keskustella samanhenkisten, samalla paikkakunnalla asuvien tai vaikkapa samasta yhtyeestä pitävien ihmisten kanssa. Johtuen chattien suljetusta rakenteesta, tämä kuitenkaan ei välttämättä aina toteudu, koska todennäköisyys sille, että samasta aiheesta kiinnostuneet osuvat juuri kyseiseen chattiin, on paljon pienempi kuin ircissä, jossa käyttäjiä kymmeniä tai satoja tuhansia. Chatin ”huoneet” ja ”kategoriat” ovat myös yleensä palveluntarjoajan valmiiksi määrittelemiä, eikä niitä voi luoda itse, toisin kuin ircissä, jossa kuka tahansa voi koska tahansa perustaa itse uusia kanavia.
Chattaajat ovat tyypillisesti rekisteröimättömiä tai rekisteröityneitä. Chattailijoita voidaan palkita ahkeruudesta tai muista syistä erityisoikeuksilla. Chatissä on mukana valvojia, jotka ovat samalla chattääjia. Valvojat huolehtivat chatin järjestyksestä.
Chatteja on monien internetin palvelujen oheispalveluina. Esimerkiksi Yahoo Groups -sähköpostilistalle tulee automaattisesti chat-palvelu. Chatteja löytyy myös yritysten verkkosivuilta.
Rakenne > Käyttöliittymä

Chattien käyttöliittymissä on usein ainakin kaksi ruutua. Toisessa isommassa ruudussa on chattailijoiden lähettämät tekstit. Toisessa ikkunassa on chattailijoiden nimimerkit. Nimimerkeissä on joskus statusta ja sukupuolta ilmaisevia korostuksia. Näiden lisäksi on palkki, johon chattailija kirjoittaa haluamansa tekstin. Chattitekstien ruudussa vierityksen voi useissa ohjelmissa pysäyttää väliaikaisesti. Siten tekstejä voi kelata taaksepäin tarkistaakseen, mitä aiemmin on sanottu. Chateissa näkyy yleensä muutama kymmenen riviä keskusteluja taaksepäin vieritettäessä. Irkissä näkyy taaksepäin vieritettäessä satoja rivejä usean tunnin ajalta, ja kaikki käydyt keskustelut voi halutessaan tallentaa myös lokitiedostoihin.
Chateissa on näiden lisäksi toimintopainikkeita. Tekstin lähettämiseen on painike, mutta yleisesti tekstit lähtevät myös enterin painalluksella tekstin syöttöruutuun. Poistu-painikkeen lisäksi voi olla avusteen avaava painike ja painike erilliselle asetusten ikkunalle.
Joissakin chateissa käyttöliittymä on graafinen sarjakuvia muistuttava ruutu. Chattailijat voivat valita chatissa hahmoja. Chattailijoiden kommentit tulevat ruudulle puhekuplina. Tällaisia chattia elävöittää hahmojen liikkumiset paikasta toiseen chattiympäristöissä, ilmeet ja asennot. Esimerkki tällaisesta chatista on IRC-verkossa toimiva Comic chat.
Chattailyn ominaispiirteitä

Chat-keskustelut ovat vapaa-ajan viihdettä. Chattikeskusteluissa esiintyy hyvin usein seuranhakua. Seuranhakuun löytyy myös erityisiä seuran hakuun erikoistuneita chatteja, joissa chattaaja ohjautuu suoraan yksityiseen keskusteluun toisen chattaajan kanssa.
Chateissa kaikki eivät ole joka hetki tietokoneen ruudun äärellä. Tämän vuoksi chatissa esitetty vastaamista tarvitseva ilmaisu voi jäädä ilmaisijan mielestä liian pitkäksi aikaa vastauksetta tai kokonaan.
Chateissa muodostuu virtuaalisia yhteisöjä. Joissakin chateissa nämä verkkoyhteisöt järjestävät miittejä eli tapaamisia verkon ulkopuolella.
Chatti voi koukuttaa ihmisenriippuvuuteen. Chatatessa kuluu paljon aikaa, joka on ihmisen muusta ajankäytöstä pois.
Valvonta

Chateissa on yleensä valvojat sekä ohjeet, joita käyttäjien toivotaan noudattavan. Sääntöjä toistuvasti rikkova käyttäjä voidaan poistaa chatista, ja kyseisen nimimerkin käyttöönotto voidaan estää. Myös erilaiset ohjelmat eli botit saattavat valvoa chattia. Chateissa bottien valvontamahdollisuudet rajoittuvat yleensä vain kirosanojen sensuroimiseen. Irkissä valvontaa voivat tehdä kanavaoperaattorit, jollaiseksi pääsee ensimmäinen kanavalle liittynyt sekä jokainen, jolle tämä antaa kanavaoperaattorin oikeudet. Lisäksi voi olla IRC-botteja, jotka voivat käyttäjien niihin syöttämien tietojen perusteella esimerkiksi estää häiriköiden pääsyn kanavalle automaattisesti ja jakaa kanavaoperaattorin oikeuksia tunnetuille käyttäjille.[lähde? ]
Chattien ongelmia ovat pienimuotoiset kunnianloukkaukset chattailijoiden kesken, salaiseksi tarkoitettujen tietojen tuominen julki, pedofilia ja uhkailut.
Sanan chat suomenkieliseksi vastineeksi on ehdotettu viesteilyä.
Protokollia ja ohjelmia

AOL Instant Messenger (AIM)
iChat
ICQ (OSCAR)
Internet Relay Chat (IRC)
Jabber, Google Talk (XMPP)
MUSH
MOO
MUD
Pichat
SILC
Skype
Teamspeak (TS)
Ventrilo
Windows Live Messenger
Yahoo! Messenger
Protokollia ja ohjelmia > Chat-ohjelmia, jotka tukevat useita protokollia

Adium
Kopete
Miranda IM
Pidgin
Trillian
Aiheesta muualla

Wikimedia Commonsissa on kuvia tai muita tiedostoja aiheesta .
Tunnettuja suomalaisia chatteja
City.fi (Arkistoitu – Internet Archive).
Suomi24.
Guys.fi - suomalainen gay-yhteisö ja chat.